मैं अमरीका को उसके उसी रूप में देखना चाहती हूँ
जैसा स्वतंत्रता की घोषणा और संविधान में दर्शाया गया है।
अमरीका, जैसा होने का दावा करते हो, असल में वैसे बनो!
-पॉली मरी
बिना चश्मा पहने आपकी कुछ क्लोज़अप तस्वीरें ले सकती हूँ?
नीचे लेटो।
बैठ जाओ। नीचे लेटो।
नीचे लेटो।
शानदार।
इसे हर चीज़ में शामिल होना है।
मेरा नाम पॉली मरी है
और मैंने अपना पूरा ध्यान मानव अधिकारों पर लगाया है।
मेरा पूरा निजी इतिहास संघर्ष से भरा रहा है ताकि मैं ऐसे समाज के उत्कृष्टता के
मानकों पर खरी उतर सकूँ जिस पर यह सोच हावी रही है
कि मूल रूप से अश्वेत श्वेतों से कमतर थे
और महिलाएँ मूल रूप से पुरुषों से कमतर थीं।
पॉली मरी बेहद आधुनिक सोच वाली इंसान थीं।
उनके विचार और काम ऐसे थे जो बाकियों ने बहुत देर बाद अपनाए।
गैर-श्वेत प्रतीक्षा कक्ष
पॉली में उस दौर में भेदभाव का विरोध करने की हिम्मत थी
जब ऐसा करना बेहद ख़तरनाक होता था।
एक के बाद एक होने वाली घटनाओं का मतलब था कि देर-सवेर,
या तो मैं गुस्से में बेकाबू हो जाऊँगी
या विरोध का कोई तरीका ढूँढ़ लूँगी।
पॉली एक लेखिका, एक वकील, एक पादरी और एक कवयित्री थीं।
"उम्मीद मुट्ठी में दबी रेत जैसी है।
"उम्मीद बैठे हुए गले का गाना है।"
हम होंगे कामयाब
पॉली हम सबको हासिल अधिकारों और आज़ादियों के लिए बहुत अहम रही हैं।
पॉली मरी सिर्फ़ एक कमाल की वकील या एक हिम्मती नारीवादी ही नहीं थीं,
बल्कि वह एक समलैंगिक, गैर द्विआधारी इंसान थीं।
अधिकतर समय मेरे छात्र पूछते थे, "हम पॉली मरी के बारे क्यों नहीं जानते?"
एक इंसान इतना अहम कैसे हो सकता है
और फिर भी हम उसके नाम के बारे में कभी न जानें?
माय नेम इज़ पॉली मरी
मेरे पिता की बुआ पॉली ने फ़ोन करके कहा
कि वह अगली सुबह तक ज़िंदा नहीं रहेंगी।
उन्होंने कहा, "यहाँ पर तुम्हें मेरे कुछ काम करने पड़ेंगे,"
और कुछ घंटों बाद वह चल बसीं।
मुझे पता चला कि मैं उनकी जागीर की कानूनी अधिकारी हूँ...
केरन रूस रॉस पॉली की पोती
...तो मुझे उनकी चीज़ें समेटनी थीं।
कमरों में फ़ाइल कैबिनेटों की कतारें थीं और उनके ऊपर बुक केस पड़े थे।
बक्से, फ़ोल्डर, सरकार को लिखे ख़त।
उन्होंने हर चीज़ सहेजी हुई थी।
श्लेशिंजर लाइब्रेरी
हार्वर्ड यूनिवर्सिटी
पॉली की वसीयत बिल्कुल साफ़ थी।
वह चाहती थीं उनके कागज़ात श्लेशिंजर लाइब्रेरी को जाएँ,
जो उन जगहों में से एक है जहाँ महिलाओं के ऐतिहासिक कागज़ात रखे गए हैं।
आंटी पॉली ने अपनी ज़िंदगी मुझसे ज़्यादा साझा नहीं की।
मैं जानती थी वह पादरी हैं और वकील रही हैं,
पर उन्होंने कभी अपनी उपलब्धियों का ज़िक्र नहीं किया।
मैंने वह सब पढ़ा जो पहले नहीं पढ़ा था
और तब मुझे एहसास हुआ, "हे भगवान।"
"पीटर्सबर्ग बस हादसा। मार्च, 1940।"
रोज़ा पार्क्स के बस में पीछे बैठने से इंकार करने से 15 साल पहले
मैंने जानबूझकर वर्जिनिया के अलगाव के कानूनों का...
पॉली मरी की ऑडियो रिकॉर्डिंग
...विरोध शुरू नहीं किया था।
जैसा कि उस पुराने ज़माने में अक्सर हुआ करता था,
कुछ ऐसी घटना होती थी
जिसमें आप संघर्ष करने के सिवा और कुछ नहीं कर सकते थे।
मैं और मेरी सहेली ईस्टर मनाने के लिए
अपनी दो आंटी के घर
न्यूयॉर्क से डरहम जा रही थीं।
मेरी सहेली का नाम एडलीन मैकबीन था।
हम उसे "मैक" बुलाते थे।
मेरी माँ ने पहली बार उसका सामना किया था...
मार्गरेटा मैकबीन एडलीन की बेटी
...जो दक्षिण के कई इलाकों में बेहद आम सी घटना होती थी।
मेसन-डिक्सन रेखा पार करने पर, आपसे पीछे जाकर बैठने की उम्मीद की जाती थी।
श्वेत
बस अलगाव की बुराई का वास्तविक स्वरूप थी।
बस के अंदर की नज़दीकी विशेषाधिकार प्राप्त श्वेत दर्शकों की मौजूदगी में
अश्वेत लोगों का सार्वजनिक तौर पर अपमान किए जाना संभव बनाती थी,
जो चुप रहकर या उपेक्षा से हमारी शर्मिंदगी देखते थे।
जब वे वर्जिनिया पहुँचीं,
अश्वेत लोग उठकर पीछे की ओर चले गए
और फिर और श्वेत लोग चढ़ गए।
बस ड्राइवर ने ज़ोर दिया कि हम बाद वाली सीट पर चले जाएँ।
वह सीट टूटी हुई थी और हमने उस पर बैठने से मना कर दिया।
बस ड्राइवर ने कहा कि जब तक वह पीछे नहीं जातीं
वह बस नहीं चलाएगा।
और पुलिस ने आकर हमें गिरफ़्तार कर लिया।
काउंटी जेल पीटर्सबर्ग, वर्जिनिया
मैक और मैं भूखी थीं और हमें ठंड लग रही थी, पर हम सोने से डर रही थीं
क्योंकि गद्दे खटमलों से भरे हुए थे।
जब मैंने विरोध जताया, तो बदमिज़ाज जेलर चिल्लाया,
"बकवास बंद करो, वरना कालकोठरी में डाल दूँगा।
"जब चूहे नोचकर खाने लगेंगे,
"तब सोचोगी, काश तुम अपना मुँह बंद रखती।"
वास्तविकता समझ में आ गई। हकीकत पता चल गई और...
शायद वह बहुत डरावना माहौल था।
पॉली ने एनएएसीपी से मदद माँगी,
इस उम्मीद में कि वे ऐसा आदेश पारित करा सकेंगे...
पैट्रिशिया बेल-स्कॉट
...जो अलग बैठाने को असंवैधानिक करार दे।
घटना का विवरण
आरोप - अशांति पैदा करना 3/23/41
बस का डायग्राम
मैक और मैंने एक रिपोर्ट बनाई,
मामले का एक सार, उसके तथ्य...
ज़मानत पर छोड़े जाने के बाद,
हमें एनएएसीपी के वकीलों, थरगुड मार्शल, जज विलियम एच. हेस्टी
और डॉ. लीयॉन ए. रैन्सम से मिलने के लिए बुलाया गया।
वह मेरी सक्रिय काबिल नागरिक अधिकार वकीलों के एक दल से पहली मुलाकात थी,
और मैं कई घंटों तक मंत्रमुग्ध बैठी रही।
वे अमरीकी जीवन में अश्वेत लोगों को आसानी से शामिल करने के अधिकार के लिए लड़ीं।
लेकिन जज जानता था कि यह मामला अहम बनता जा रहा है,
और इसलिए, आख़िर में, उन्हें मात दे दी गई।
पीटर्सबर्ग हस्टिंग्स अदालत
जज ने लागू अलगाव कानून का हवाला दिया और कहा,
"तुम शांति भंग कर रही थीं।"
धूम्रपान मना है गैर-श्वेत सीट पीछे से हैं
तो वे कानूनी मिसाल को नया रूप नहीं दे पाईं।
उन्होंने जेल की छोटी सी सज़ा भुगती और रिहा कर दी गयीं।
उस समय, मुझे सिर्फ़ एक निजी हार से
बहुत निराशा महसूस हुई,
पर मुझे एहसास होने लगा कि हम एक टीम वर्क का एक छोटा सा हिस्सा हैं
जो आख़िरकार अलगाव के सभी कानूनों को पलटने की कल्पना करता है।
वह सोच हम पर हावी हो गई थी।
रटगर्स यूनिवर्सिटी
तो आज हमें डॉ. एना पॉलीन मरी के बारे में जानने का
एक बहुत बढ़िया मौका मिला है।
पॉली मरी इतनी कमाल की हैं
कि मैं उनकी सभी खास पहल और उनकी सभी ख़ूबियाँ नहीं बता सकती।
सोचिए कि आप 20वीं सदी के एक अश्वेत इंसान हैं
और आप यह तर्क देने की कोशिश कर रहे हैं कि आपकी मानवता का आदर करना चाहिए।
आप ऐसी दुनिया में हैं जहाँ अश्वेत होने के कारण
आप पसंद नहीं किए जाते।
मैं आपको छोटा सा एहसास कराऊँगी कि मरी की ज़िंदगी में बदलाव कैसे आया।
यह हस्तलिखित आत्मकथा के
पहले अध्याय का पहला पन्ना है।
मेरे जन्म के साल, 1910 में प्रकाशित एक अध्ययन में
कोलंबिया यूनिवर्सिटी में काम कर रहे एक समाजशास्त्री, डॉ. हॉवर्ड डब्ल्यू ओडम ने
इस बात पर ज़ोर दिया कि नस्लों में अलग-अलग "क्षमताएँ और संभावनाएँ" होती हैं,
ये उनके शब्द थे।
और जो अश्वेत की मदद करना चाहते हैं, उन्हें, उनके शब्दों में,
"उससे ज़्यादा उम्मीद नहीं करनी चाहिए।
"उसे सदाचार, सच्चाई, सम्मान, मर्दानगी,
"ईमानदारी की बहुत कम समझ है।
"अश्वेत बच्चे के लिए सबसे बढ़िया शिक्षा वह होगी
"जो उसे इस बात की निर्विवाद स्वीकृति कराएगी
"कि वह श्वेत से अलग नस्ल है और यही सही भी है,"
उनके यही शब्द थे।
-डॉ. हॉवर्ड ओडम
स्कूल बस
आज मुझे वह याद आता है और स्कूल की वह पुरानी इमारत देख सकती हूँ।
वह लकड़ी की एक जर्जर, पुरानी इमारत थी, कोई झूले नहीं थे।
बाहर जाने पर खेलने को कुछ नहीं था।
और बेशक, श्वेत बच्चे के स्कूल में,
बाड़ से घिरे एक लॉन में बैठना।
यह व्यवहार के उस अंतर को दर्शाता था जो हमसे किया जाता था
और जो व्यवहार श्वेत बच्चों से होता था।
और आपको वे बातें महसूस होती थीं।
मेरे परिवार में बहुत आत्मसम्मान था।
वे ज़िद्दी थे। मान्यताओं से उलट चलते थे।
यह वही घर है। यह पॉली मरी का पैतृक घर है।
जब वह इस घर में आईं, तो वह तीन साल की थीं।
डरहम, उत्तरी कैरोलाइना
और वह एक दुखद हादसे के कारण यहाँ आईं।
दिमाग की नस फटने से उनकी माँ चल बसी थीं,
और आख़िर में उनके पिता को मनोरोग अस्पताल में भर्ती कराना पड़ा था।
हालाँकि उनका जन्म बाल्टीमोर में हुआ, असल में यही उनका घर था।
जब मैं डरहम में आई,
तो परिवार में आंटी पॉलीन, आंटी सैली
और मेरे फिट्ज़जेरल्ड नाना-नानी थे।
फिट्ज़जेरल्ड परिवार डरहम में बहुत मशहूर था
और अश्वेत समुदाय में उनका बड़ा मान था।
परिवार की पिछली पीढ़ियों में चेरोकी,
आयरिश, अफ़्रीकी अमरीकी लोग थे।
वह ऐसा परिवार था जिसमें कई सदस्य इतने गोरे दिखते थे कि उन्हें
श्वेत माना जाता था।
और पॉली बीच में कहीं आती थीं।
त्वचा के रंग के आधार पर पक्षपात होता था,
श्वेत समुदाय की ओर से और अश्वेत समुदाय की ओर से भी।
और इसलिए, उन लोगों का एक अपना ही अस्तित्व था।
पॉली उस घर की ख़ुशी थीं।
आंटी पॉलीन के कोई बच्चे नहीं थे, तो वह उन्हें बेहद चाहती थीं।
आंटी पॉलीन स्थानीय पब्लिक स्कूलों में पढ़ाती थीं
और जब मैं लगभग चार साल की हुई,
वह हर रोज़ मुझे अपने साथ ले जाने लगीं।
मुझे बड़े बच्चों के साथ बैठने और उन्हें पाठ पढ़ते देखने की इजाज़त थी।
स्कूल का साल ख़त्म होने पर,
आंटी पॉलीन को हैरानी हुई जब मैंने उनसे कहा,
"मैं पढ़ सकती हूँ, आंटी पॉलीन।"
मैंने अपने बगल में बैठे बच्चे की किताब उठाई और ऊँची आवाज़ में पढ़ने लगी।
जितना समय मैं उनकी क्लास में रही,
वह जो दूसरों को पढ़ाती थीं, मैं सीखती थी।
उसके बाद से, क्लास मेरा दूसरा घर बन गया था।
वह जो भी पूछना चाहती थीं, उन्हें पूछने की इजाज़त थी।
उन्हें अपनी राय रखने की इजाज़त थी।
लेकिन पॉली पोशाकें नहीं पहनना चाहती थीं।
और आंटी पॉलीन हर रविवार उन्हें चर्च ले जाया करती थीं।
तो उनका एक समझौता हुआ।
उन्होंने कहा, "तुम पूरे हफ़्ते पतलून पहन सकती हो,
"लेकिन जब चर्च में जाने का समय होगा, तो तुम्हें पोशाक पहननी होगी।"
मेरी ज़िंदगी एक तरह से सुरक्षा में बीती थी।
ज़िंदगी उस समय असहनीय हो गई
जब मैं श्वेत दुनिया के संपर्क में आई।
लोग वयस्क अश्वेतों को "आंटी" और "अंकल" और "लड़के" बुलाते थे।
शायद साल में 50, 60 लोगों को भीड़ मार डालती थी।
मुझे याद नहीं कि भीड़ के द्वारा मारा जाना अख़बारों की सुर्ख़ियाँ बनता था,
लेकिन हमें लोगों की आपसी बातों से यह पता चलता था।
"फ़लाँ-फ़लाँ काउंटी में कल रात किसी को भीड़ ने मार डाला।"
दिमाग में हमेशा कू क्लक्स क्लैन की जानकारी रहती थी।
मेरी पीढ़ी के बच्चे में यह जानकारी,
आपके अंदर इस तरह बस जाती है...
जैसे कि आपके शरीर और अस्तित्व का हिस्सा हो।
अत्याचारियों के नाम
अब तुम मज़बूत हो
और हम बेहद कमज़ोर हैं
जो कुचले जाने को तैयार हैं।
हमें मसल डालो।
हमारे भरपूर शरीरों में से
वह सारी साहस भरी ज़िंदगी निचोड़ लो।
पर हमारी मज़बूती सूक्ष्म है,
सदियों की तड़प से भरी।
हम तुम्हारे अंतिम क्षणों के दुख की
उस अकेलेपन से भरी साँझ में तुम्हारे होश उड़ाने के लिए कायम रहेंगे।
-पॉली मरी
"हम तुम्हारे अंतिम क्षणों के दुख की उस अकेलेपन से भरी साँझ में
"तुम्हारे होश उड़ाने के लिए कायम रहेंगे।"
पॉली इतिहास में अपने स्थान के बारे में कितनी सजग थीं?
पॉली ने गुलामी की व्यवस्था से
पैदा हुए मुद्दों का हल निकालने का काम किया।
मुझे वह बहुत ताकतवर लगता है। पॉली का वह दावा करके कहना,
"मैं इस माहौल और इस समय में यह काम ज़रूर करूँगी।"
वह अपना टाइपराइटर लेकर पूरी तरह से ख़ुद की अभिव्यक्ति लिखती हैं।
वह हमेशा के लिए मौजूद रहेगी, ताकि शायद हम जैसी बाद की पीढ़ियाँ
उसे बेहतर ढंग से समझ सकें।
मेरे ख्याल से सब लेखन के पीछे संवाद करने की चाहत होती है।
दूसरे शब्दों में, आप दूसरे लोगों से अपनी कुछ सोच या अपने कुछ एहसास
या अपनी कुछ भावनाएँ साझा करना चाहते हैं।
किसी और के बारे में लिखने से ज़्यादा मुश्किल, मेरी कहानी लिखना है।
अध्याय छह, पांडुलिपि का 120वाँ पन्ना।
अपने स्कूल के बाद, मैं और किसी पृथक स्कूल में नहीं जाना चाहती थी।
मैं इस बात के लिए पूरी तरह दृढ़ थी।
तो आंटी पॉलीन मुझे न्यूयॉर्क ले गईं।
मैंने जो भी देखा मैं उससे दंग रह गई।
एम्पायर एस्टेट
गगनचुंबी इमारतें, कोनी द्वीप, स्टेच्यू ऑफ़ लिबर्टी,
ब्रॉडवे थिएटर डिस्ट्रिक्ट...
पहले चुनें
...ऑटोमैटिक मशीनें जिनमें लोग सिक्के डालकर अपनी पसंद का गर्म खाना ले सकते थे।
सबसे बढ़कर, मैं इस बात से प्रभावित थी कि कोई सबवे ट्रेन में, बसों में,
और टैक्सियों में अपनी पसंद से कहीं भी बैठ सकता था।
हंटर कॉलेज में, मैं 247 महिलाओं के दल में चार में से एक अश्वेत थी।
मैंने साहित्य, रचनात्मक लेखन,
लघु कथाओं से जुड़े सारे कोर्स लिए।
यह याद रखिए, मैं दक्षिणी इलाके की लड़की हूँ
जिसका व्याकरण बेहद ख़राब है
और मुझे अपने शैक्षिक स्तर और हंटर कॉलेज के उन होनहार बच्चों के
बीच का फ़र्क हमेशा महसूस होता रहता था।
और इसलिए, मेरे दिमाग में हमेशा यह ख्याल रहता था, "क्या मैं इस लायक हूँ?"
मैंने 1993 में हंटर कॉलेज से स्नातक की पढ़ाई पूरी की।
महामंदी का दौर।
मुफ़्त सूप के कटोरे,
नौकरियों का इंतज़ार करते आदमियों की लंबी कतारें।
अपना करियर शुरू करने के लिए वह सबसे बुरा समय था।
सुबह, मैं "नौकर चाहिए" वाले विज्ञापनों में नाकाम तलाश करने की दिनचर्या करती थी।
क़र्ज़ में डूबी हुई थी,
गिरवी रखने को कुछ नहीं था
नमक का पानी
अब हमारी भूख नहीं दबा सकता था
उन मुश्किलों के बावजूद,
नौकरी का न होना ऐसे तरीकों से सफ़र करने की
आज़ादी देता था, जो सामाजिक तौर पर वैसे स्वीकार्य नहीं थे।
घुमक्कड़
मैं अनुमानित 300,000 बेघर, अवांछित लड़कों और थोड़ी सी लड़कियों में शामिल होने वाली थी
जो काम की खोज में एक से दूसरे शहर जाने के लिए
मालगाड़ी पर सफ़र करते थे या लिफ़्ट लेते थे।
यूनियन पैसिफ़िक
मैं लिफ़्ट वाले कपड़े पहनती थी, स्काउट पतलून और एक चमड़े की जैकेट
और कम से कम कैम्पिंग उपकरण वाला एक छोटा झोला रखती थी।
मेरे बाल भी लड़कों जैसे होते थे और मैं दुबली थी,
ज़ाहिर जगहों पर सपाट थी,
जिससे पहली नज़र में मैं एक छोटा किशोर लड़का लगती थी।
पॉली को मर्दाना दिखना बहुत पसंद था।
अलग-अलग तरह के
मर्दाना अंदाज़ में उनकी बहुत बढ़िया तस्वीरें हैं
और वह अपने कई नाम रखती थीं। तो वह ख़ुद को पीट बुलाती थीं।
पॉली यानी पीट
वह ख़ुद को "बंदा" बुलाती थीं।
बंदा - 1931
इस बारे में लिखते हुए,
उनका कहना था कि यह उनकी सुरक्षा के लिए था
क्योंकि वह अवैध तरीके से रेल सफ़र करने वाली अकेली अश्वेत महिला नहीं हो सकती थीं,
जिसे परेशान किए जाने या यौन-हमले का ख़तरा न हो।
मैं अमरीकी लोगों से
एक नए सौदे का वादा करता हूँ।
कैंप टेरा उत्तरी न्यूयॉर्क
मैं सैंकड़ों बेरोज़गार महिलाओं में से एक बन गई
जिन्होंने कैंप टेरा में भाग लिया,
जो नए सौदे के तहत लगाए जाने वाले 28 कैंप में से एक था।
मेरी तुरंत पैग होम्स से दोस्ती हो गई, जो हाइकिंग सलाहकार थी
और बौद्धिक जिज्ञासा रखती थी, जिसने मुझे आकर्षित किया।
पैगी होम्स एक रूढ़िवादी बैंकर की बेटी थी
जो महामंदी के चलते कट्टरपंथी बन गए थे।
पैग में नस्लीय भेदभाव बिल्कुल नज़र नहीं आता था।
उसने मेरी कुछ कविताएँ पढ़ीं और मुझसे कहा,
"तुम इतनी संवेदना से कैसे लिख सकती हो?
"मैं अश्वेत होती तो मुझमें कड़वाहट भरी होती।"
उस वसंत में, पैग और मैंने पाँच हफ़्तों के लिए लिफ़्ट लेकर नेब्रास्का आना-जाना किया।
एक नया इंसान जो आप जैसा सोचता हो
और जो साँझ में एक खाली बीच पर लंच करेगा...
ये ज़िंदगी की छोटी-मोटी आम ख़ुशियाँ हैं।
समान वेतन समान काम
पैग और मेरी औद्योगिक और मज़दूर समस्याओं में दिलचस्पी जाग गई।
और मेरा पहली बार धरने से परिचय हुआ।
मज़दूर आंदोलन में हमें यह बहुत जोश के साथ देखने को मिलता था।
हमने 1937 की शुरुआत में ख़ुद को ऑटोमोबाइल कर्मचारियों की
आम हड़ताल में झोंक दिया।
मुझे कट्टरपंथी मुद्रा अपनानी पड़ी।
सही वेतन के लिए हड़ताल
और अब मैं अमरीका में अश्वेत होने को लेकर
आज़ादी और सम्मान की
पूरी अवधारणा समझने लगी थी।
इस संघ में आएँ - धोखा न दें पश्चिम वर्जिनिया खदान कर्मचारी
मुझे नहीं लगता कि मैं अगली बैठक तक अगला अध्याय रिकॉर्ड करने की कोशिश करूँगी।
आप सोच सकते हैं यह भावुक कर देता है।
पर किसी भी हालत में, उम्मीद है कि पाठक की जिज्ञासा जागेगी।
पॉली मरी को ऐतिहासिक हस्ती बनने का एहसास था।
श्लेशिंजर लाइब्रेरी में पॉली मरी के कागज़ात के...
रोज़ालिंड रोज़ेनबर्ग
...एक सौ पैंतीस बक्से हैं।
उनमें से कुछ मरी के किसी प्रकाशित काम में शामिल नहीं हुए हैं।
मुझे एक फ़ोल्डर मिला जिस पर "लैंगिकता" लिखा था।
मरी ने डॉक्टरों को बताया कि वह औरत दिखती थीं,
पर दरअसल वह मर्द थीं।
"प्रकृति का एक प्रयोग :
"एक लड़की जिसे लड़का होना चाहिए था।"
-डॉक्टर के नाम पॉली मरी का नोट
पॉली को उम्मीद थी कि पैगी के साथ का रिश्ता
एक सामान्य रिश्ता होगा,
जिससे पॉली का मतलब था
कि पॉली पति होगी और पैगी पत्नी होगी।
और पैगी पॉली को मर्द के रूप में मानने के लिए ख़ुद को तैयार नहीं कर पाई।
और आख़िरकार, वह रिश्ता टूट गया।
मुझे दूर मत भेजो, प्रिय।
मेरे साथ आओ
और हम गीत गाएँगे। -पॉली मरी
जब मरी की ज़िंदगी से पैगी होम्स चली गई
तो वह भावनात्मक रूप से टूट गईं
और पॉली को बेलव्यू अस्पताल में भर्ती होना पड़ा।
मनोरोग अस्पतालों में निगरानी में रहते हुए पॉली के नोट
बहुत विस्तार से लिखे थे।
ऐसा क्यों है कि मुझे बेहद जनाना और विषमलैंगिक औरतों के प्रति
सबसे ज़्यादा आकर्षण रहा है?
पॉली अवसाद में थीं, डॉक्टरों से पूछती थीं, "मुझे ऐसे आकर्षण क्यों होते हैं?"
किसी के साथ संतोषजनक रिश्ता होना नामुमकिन हो जाता है।
मुझे जवाब कहाँ से मिलेगा?
ये अनुभव हमेशा से मौजूद रहे हैं।
पॉली के ऐतिहासिक रिकॉर्ड से
हमें ऐसे इंसान की मानवता देखने को मिलती है जो अश्वेत थी...
रकेल विलिस
...और पॉली जिस दौर में जी रही थी, उसमें लिंग गैर-अनुरूपता थी।
मरी के चिकित्सा रिकॉर्ड और नोट को सामने रखकर...
पॉली मरी स्मृति सभा
...ख़ुद एक ट्रांस, लिंग गैर-अनुरूपक, मिश्रित नस्ल का क्वियर होने के नाते
मैंने सोचा, "मैं इस एहसास से अच्छी तरह परिचित हूँ।"
हमें यह मानना सिखाया गया है कि हम जैसे लोग असल में नहीं होते।
तो जब मुझे पॉली मरी का पता चला और मैंने उनके बारे में जाना,
मैं बेहद हैरान रह गया और उसे कसकर थामना चाहता था।
डोलोरेस चैंडलर
और साथ ही मैं बेहद गुस्सा था,
कि मुझे ऐसा लगा कि एक लिहाज़ से मेरे इतिहास का एक हिस्सा मुझसे छीन लिया गया था।
मैं ऐसे इंसान की जद्दोजहद समझता हूँ
जो एक एकीकृत शरीर, सोच और आत्मा वाली सम्पूर्ण इंसान बनकर
जीने की कोशिश कर रही थी।
अगर पॉली मरी आज यहाँ बैठी होतीं
और मैं कहता, "पॉली, आप कौन से सर्वनाम इस्तेमाल करती हैं?"
मुझे नहीं पता कि पॉली क्या कहतीं।
ख़ुद अश्वेत और क्वियर होने के नाते,
मैं पॉली को "वे" या सिर्फ़ "पॉली" कहकर बुलाती हूँ
ताकि उनके लैंगिक अनुभव के दायरे को कबूल सकूँ।
पॉली पर लिखने वाले विद्वान अब भी ज़्यादातर स्त्रीवाचक सर्वनाम लिखते हैं,
करतीं, कहतीं लिखते हैं।
दोस्त और रिश्तेदार पॉली को स्त्रीवाचक सर्वनाम से बुलाते हैं।
पर मुझे लगता है कि शायद हम ज़्यादा लोगों को पॉली मरी को
स्त्रीवाचक के बजाय लिंग-तटस्थ सर्वनामों से बुलाते देखेंगे।
पॉली मरी प्राउड शूज़
मरी ने अपने प्रकाशित कामों में कभी अपने
लिंग संघर्ष पर नहीं लिखा,
और उन्होंने दोस्तों के साथ भी इस पर बहुत कम बात की।
उन्होंने ख़ुद को ऐसी स्थिति में पाया जो उनके प्रियजनों के लिए
बिल्कुल अपरिचित थी। उनकी आंटी पॉलीन के अलावा।
आंटी पॉलीन पॉली को "मेरी लड़का-बेटी" कहती थीं
और उन्होंने हमेशा पॉली का साथ दिया।
आंटी पॉलीन ने आंटी पॉली को अपने मुताबिक बनने की पूरी आज़ादी दी।
हमें इस तरह का बेइंतहा प्यार बहुत ज़्यादा नहीं मिलता।
पर जब उन्होंने इसी को दूसरी जगहों में तलाशने की कोशिश की,
तो बहुत मुश्किल पेश आई।
वह हमेशा काम में डूबी रहती थीं।
रात भर कॉफ़ी पीती रहती थीं।
वह अधीर हो जाया करती थीं।
ज़्यादातर ज़िंदगी में उनका कहना था, "तुम मुझे देखोगे। तुम मुझे सुनोगे।"
यूनिवर्सिटी ऑफ़ नॉर्थ कैरोलाइना
पहले अश्वेत छात्र को दाख़िला देने से 13 साल पहले
उस समय पर,
उत्तरी कैरोलाइना यूनिवर्सिटी नस्लीय संबंधों पर कोर्स विकसित कर रही थी।
तो मैंने सोचा, "शायद वे अब एक अश्वेत को अपनाने को तैयार हैं।"
दाख़िले का आवेदन
उन्होंने मुझे एक खाली आवेदन भेजा।
और उन्होंने उसमें नस्ल और धर्म पूछा था।
शायद मैंने उसे भरा था, पर शायद लिखा था, "उससे क्या फ़र्क पड़ता है?"
मुझे जवाब में एक ख़त मिला
जिसमें उत्तरी कैरोलाइना यूनिवर्सिटी के अध्यक्ष ने लिखा था,
"संविधान और कानून मुझे तुम्हारी नस्ल के
"किसी को दाख़िला देने से रोकते हैं।"
अमरीकी राष्ट्रपति देश की राजधानी को लौटते हुए
उत्तरी कैरोलाइना यूनिवर्सिटी में रुके
जहाँ उन्हें यूनिवर्सिटी से डॉक्टर ऑफ़ लॉ की मानद डिग्री मिली।
मुझे उत्तरी कैरोलाइना यूनिवर्सिटी का पूर्व छात्र बनने में ख़ुशी और गर्व है,
जो अमरीकी सक्रियता के माध्यम से
अमरीकी उदार सोच का
जीता-जागता प्रतीक है।
पॉली ने वह भाषण सुना...
रूज़वेल्ट ने उदारवादी नीति का बचाव किया
...और फ़्रैंकलिन रूज़वेल्ट को ख़त लिखने का फ़ैसला लिया।
वह पॉली मरी का एक ठेठ विरोध भरा ख़त था।
आपने अमरीकियों से प्रजातंत्र आधारित उदारवादी सोच का समर्थन देने को कहा।
अश्वेत अमरीकियों के लिए इसके क्या मायने हैं?
वह उस समय यूएनसी की प्रशंसा कर रहे थे
जब वे पॉली को वहाँ दाख़िला लेने की इजाज़त नहीं दे रहे थे।
तो उस समय एक अश्वेत इंसान ने मुँहज़ोरी से 1930 में राष्ट्रपति को लिखा,
कि वह ढोंग करना बंद कर दें।
मुझे नागरिक अधिकारों पर उनकी चुप्पी और सार्वजानिक तौर पर
एक संघीय भीड़-हत्या विरोधी कानून पर बोलने तक से
इंकार करने से बेहद निराशा हो रही थी।
क्या आपने हमारे लोगों को जलाए जाने के ख़िलाफ़ खुलकर अपनी आवाज़ उठाई है?
पॉली ने एलेनॉर रूज़वेल्ट को
उसकी एक प्रति भेजने का फ़ैसला किया।
मिसेज़ रूज़वेल्ट ने बहुत तेज़ी से जवाब दिया,
और उस ख़त पर उनके निजी दस्तख़त थे।
"तुमने मुझे जो ख़त भेजा मैंने उसकी प्रति पढ़ी...
द वाइट हाउस वाशिंगटन
"...और मैं अच्छे से समझती हूँ।
"लेकिन महान बदलाव धीरे-धीरे आते हैं।
"दक्षिण में बदलाव आ रहा है, पर बहुत ज़्यादा दबाव मत डालो।"
एलेनॉर रूज़वेल्ट
पॉली की यूएनसी से यह टकराव वाली मुद्रा उस कार्यवाही का इशारा थी
जिसे वह "टाइपराइटर के ज़रिए टकराव" का नाम देंगी।
महिला का एन.सी.यू. में आवेदन गवर्नर होए की कार्यवाही
पॉली के लिखे ख़त अश्वेत अख़बारों में प्रकाशित हुए।
तो वह बात सुर्ख़ियों में आ गई।
अचानक से वह रेडियो पर आने लगा।
"गुमनाम अश्वेत महिला ने उत्तरी कैरोलाइना यूनिवर्सिटी में दाख़िले का आवेदन दिया।"
वह राष्ट्रीय ख़बर बन गया।
मेरे परिवार में इस बात से डर फैल गया।
उन्हें ख़ासकर भीड़ द्वारा हत्या किए जाने का ख़तरा था।
उत्तरी कैरोलाइना यूनिवर्सिटी, वह तो एक हार थी।
और बस पर गिरफ़्तारी होना,
और ज़िंदगी भर सिर्फ़ ख़ुद को ही नहीं बल्कि गरीब, ग्रामीण अश्वेतों को भी
अपमान सहते हुए देखना।
इस सबकी वजह से
मैंने यह जान लिया कि अगर मुझे अलगाव की यह जंग लड़नी थी
तो मुझे एक हथियार चाहिए था, एक हुनर चाहिए था।
और तब मैंने लॉ स्कूल जाने का फ़ैसला किया।
आपने क्या कहा?
ध्यान लगाने की आपकी ताकत कमाल की है।
शायद यह सच है।
जब मैं लॉ स्कूल में थी,
मेरे सहपाठी मेरे करीब बैठकर
सबसे बकवास तर्क और चर्चा कर रहे
हो सकते थे और मैं अपने काम में व्यस्त...
पॉली 1941 के पतझड़ में हॉवर्ड पहुँचीं।
और उस दौर के बहुत से नागरिक अधिकारों के मामलों पर
हॉवर्ड के हॉल में सैद्धांतिक चर्चा होती थी।
थरगुड मार्शल
और विलियम हेस्टी और लियॉन रैन्सम, वे वहाँ के हॉल में मौजूद रहते थे।
मेरे पहले दो सालों में, मैं लॉ स्कूल की इकलौती महिला थी।
पॉली मरी अध्यक्ष न्यूयॉर्क
वे मुझे क्लास में बोलने तक नहीं देते थे।
सन् 1944 क्लास - स्कूल ऑफ़ लॉ हॉवर्ड यूनिवर्सिटी
मैं हाथ खड़ा करती, पर कोई मेरी तरफ़ ध्यान नहीं देता था।
मेरे प्रोफ़ेसर ने कहा, "मुझे पता तक नहीं कि महिलाएँ लॉ स्कूल में आती ही क्यों हैं।"
और मैं दंग रह गई।
वे उसकी बात कर रहे थे जिसे वे जिम क्रो बुलाते थे,
जोकि नस्लीय अलगाव की प्रणाली है,
और पॉली ने कहा, "मुझे जेन क्रो का अनुभव हो रहा है।"
अश्वेत महिला होने से आपको सिर्फ़ नस्लीय अलगाव ही नहीं झेलना पड़ता था,
बल्कि आपको लैंगिक भेदभाव का भी सामना करना पड़ता था।
मेरी परवरिश ऐसे परिवार में नहीं हुई थी जिसमें महिलाओं पर पाबंदी लगाई जाती थी।
और साल के आख़िर में,
उन्होंने छात्रों के रैंक बनाए और उनके अंक सार्वजनिक किए।
मरी, मरी, हर जगह मरी, सूची में सबसे ऊपर।
दूसरे साल, मुझे बोलने दिया।
मरी एनएएसीपी की छात्र शाखा की सलाहकार बन गईं।
वूलवर्थ लंच काउंटर धरने से 17 साल पहले
हर बार डाउनटाउन वॉशिंगटन जाने पर ऐसी जगहें होती थीं जहाँ जाना मुमकिन नहीं था।
ईनेज़ स्मिथ रीड
मुझे याद है गारफ़िंकल्ज़ डिपार्टमेंट स्टोर में जाना मना था।
डाउनटाउन के रेस्तराँ में नहीं जा सकते थे,
नेशनल थिएटर में नहीं जा सकते थे।
मैं अहिंसक, प्रत्यक्ष कार्रवाई से ज़्यादा प्रयोग करने लगी थी।
हमने 14वीं और यू गली से शुरुआत की,
लिटल पैलेस कैफ़ेटेरिया नाम के एक रेस्तराँ से।
वह अश्वेत इलाके के बीचों-बीच था,
पर सिर्फ़ श्वेतों के लिए था।
और हम एक शनिवार की दोपहर वहाँ चले गए।
वे हमें परोसने को राज़ी नहीं हुए।
लंच
हम खाली ट्रे लेकर मेज़ों पर बैठे,
अपनी किताबें खोलीं और पढ़ने लगे।
हमने उस छोटी सी जगह को पूरा भर दिया।
और हम सफल रहे।
कमाल की बात यह है कि वे सफल रहे।
एचयू छात्रों ने कैफ़े से जबरन भेदभाव मिटाया
वह यू स्ट्रीट से असल में अलगाव मिटाने में सफल रहे।
अलगाव की संवैधानिकता पर सीधा हमला करने का
समय आ गया था।
सन् 1944 - उच्चतम न्यायालय द्वारा अलग लेकिन समान के सिद्धांत को
पलटने से दस साल पहले
मैंने सीनियर शोध का जो विषय चुना वह था,
"क्या प्लेसी बनाम फ़र्गुसन का निर्णय पलट देना चाहिए?"
प्लेसी बनाम फ़र्गुसन 1896 का उच्चतम न्यायालय का मामला है
जिसमें कहा गया था कि परिवहन या स्कूलों जैसे सार्वजनिक स्थानों पर
अश्वेत लोगों को अलग करना सही है
जब तक कि वे स्थान अलग हों लेकिन समान रहें।
मूल रूप से थरगुड मार्शल और एनएएसीपी ने कहा,
"अगर प्लेसी अलग लेकिन समान कहता है, तो हमारा ऐतराज़ यह है कि
"अश्वेत संस्थान समान नहीं माने जाते।
"उन्हें समान पैसा नहीं दिया जाता
"और इसलिए हम अलग रहेंगे, लेकिन हमें समान संसाधन चाहिए।"
पॉली मरी का कहना था कि वह पूरा तर्क ही गलत है।
भेदभाव मूल रूप से अनैतिक है
और यह अश्वेत लोगों के आत्मसम्मान और उनके
अपने चरित्र के एहसास को कमतर बनाता है।
न सिर्फ़ अलग बल्कि समान सुविधाओं का सिद्धांत एक भ्रम है,
लेकिन यकीनन, उसका नतीजा प्रभावित इंसान के
व्यक्तित्व के साथ हिंसा करना है।
अश्वेत
"पूरी व्यवस्था पलट देनी चाहिए।
"तुम्हें एक ज़्यादा बड़ी, दबंग, व्यापक रणनीति चाहिए।"
मेरे सहपाठी मुझ पर हँसते थे।
स्पॉट्सवुड रॉबिंसन, युवा फ़ैकल्टी सदस्य
जिनसे छात्र बेहद प्रभावित थे,
वह न सिर्फ़ मेरे विचार से असहमत थे,
बल्कि उन्होंने मज़ाक में मेरी दस डॉलर की शर्त भी स्वीकार की जब मैंने कहा,
"प्लेसी को 25 सालों के अंदर पलट दिया जाएगा।"
उसके पूरे दस साल बाद, 1954 में,
मार्शल और उनकी कानूनी टीम ने ब्राउन बनाम शिक्षा बोर्ड फ़ैसले में
बिल्कुल यही रणनीति अपनाई।
उच्चतम न्यायालय ने एक अहम और ऐतिहासिक फ़ैसला दिया है।
शैक्षणिक संस्थानों में सब लोगों के लिए समानता होगी।
मैं हॉवर्ड के दौरे पर गई।
और स्पॉट्स रॉबिंसन ने बहुत सहज भाव से कहा,
"पॉली, तुम्हें नागरिक अधिकारों पर वह लेख याद है जो तुमने लिखा था?"
मैंने कहा, "बेशक।"
और उन्होंने कहा, "1953 में, मैंने वह लेख निकाला
"और उससे हमारी तैयारी में बहुत मदद मिली।"
उन्होंने मुझे बताया कि गुमनाम रूप में,
मेरा छोटा सा तर्क उच्चतम न्यायालय गया था।
कमरे में आसपास देखें।
अपना सिर घुमाकर कमरे में एक नज़र डालें।
आपको इस कमरे में अलग-अलग लोग दिखाई दे रहे हैं?
यह उस फ़ैसले से मुमकिन हुआ।
फिर भी जब हम वह किस्सा बताते हैं,
जिसमें थरगुड मार्शल की उच्चतम न्यायालय की
सीढ़ियों पर खड़े होने वाली मशहूर तस्वीर है,
पॉली उसमें कहीं नज़र नहीं आतीं।
यह परंपरा रही थी कि हॉवर्ड की लॉ क्लास के अव्वल स्नातक को
ख़ुद ब ख़ुद हार्वर्ड जाकर लॉ में अतिरिक्त स्नातक काम
करने का मौका मिलेगा।
पॉली मरी क्लास में अव्वल आईं।
स्नातक समिति के अध्यक्ष ने ख़त लिखकर कहा, "प्रिय मिस मरी,
"तुम्हारी प्रतिलिपि पर लिखा नाम
"और तुम्हारी तस्वीर दर्शाती है
"कि तुम उस लिंग से नहीं हो जो हार्वर्ड में दाख़िले की हकदार है।"
उनकी पहचान का हर हिस्सा उन्हें उन संस्थानों से बाहर रख रहा था
जिनमें वह शामिल होना चाहती थीं और उससे बढ़कर,
वह शामिल होने की हकदार थीं।
पॉली बर्कली गईं। लॉ में स्नातकोत्तर किया।
और मूल रूप से वह उनके कानूनी करियर की शुरुआत थी।
न्यूयॉर्क सिटी
सबसे ज़्यादा प्रशिक्षित वकीलों में से एक होने के बावजूद भी,
पॉली को न्यूयॉर्क की कानूनी फ़र्म में जगह नहीं मिली।
पॉली के साथ नस्ल और लिंग, दोनों आधार पर भेदभाव किया जा रहा था।
आख़िर में, उन्होंने ख़ुद की फ़र्म बनाई
और सबसे तकलीफ़देह अनुभवों में से एक तब हुआ
जब वह एक मुवक्किल की पैरवी करने अदालत गईं
और एक गवाह ने पॉली की शिनाख्त
एक वेश्या के तौर पर की।
क्योंकि, ज़ाहिर है, वह वकील तो हो नहीं सकतीं।
पॉली मुश्किल से ख़र्च चला पा रही थीं।
मैंने पैसे बचाने के लिए सस्ते हैमबर्गर खाए
कि मुझे टेपवर्म का संक्रमण हो गया।
मनोचिकित्सा विभाग बेलव्यू अस्पताल
अवसाद से जूझने के कारण पॉली का अस्पताल भी आना-जाना लगा रहा।
लगभग हर साल ही मरी भावनात्मक तौर पर टूट जाया करती थीं।
वह जद्दोजहद और वह तकलीफ़।
वह ऐसी इंसान थीं जिन्हें डॉक्टरों से किसी तरह की मदद चाहिए थी।
जुलाई 13, 1942 प्रिय डॉ. आइडल्सबर्ग,
सेक्स हॉर्मोन के साथ आपके प्रयोगों को कुछ सकारात्मक प्रचार मिलने के बाद,
मैंने अपनी भावनात्मक समस्या पर आपसे चर्चा करने का फ़ैसला लिया...
जो लंबे समय से चल रहा भावनात्मक और मानसिक संघर्ष है।
शायद हॉर्मोन के इंजेक्शन संतुलन कायम कर सकें।
टेस्टोस्टेरोन की तलाश में पॉली एक के बाद एक डॉक्टरों के पास गईं।
निजी और गोपनीय
पॉली डॉक्टरों से पूछ रही थीं, "क्या मेरे अप्रकट अंडकोष हैं?"
पेट की गुहा में स्रावित पुरुष अंगों की उपस्थिति।
शायद जाँच, एक्स-रे, खोजी ऑपरेशन से पता चल सके।
एक ऐसे अनुभव के बारे में बोलने के लिए बहुत साहस चाहिए होता है
जिसे आप शब्दों में बयान नहीं कर सकते।
आप जो भी कर पाएँ उसके लिए शुक्रगुज़ार रहूँगी
क्योंकि हाल की स्थिति में मेरी ज़िंदगी
असहनीय हो रही है।
डॉक्टरों ने पॉली की जाँच की। उन्होंने एक्स-रे किए।
एक बार, पॉली खोजी ऑपरेशन करवाने को लेकर बहुत उत्तेजित थीं,
क्योंकि पॉली को यकीन था
कि सर्जन को अप्रकट अंडकोष मिल जाएँगे,
और सर्जन को एक सूजा हुआ अपेंडिक्स मिला, जिसे उसने हटा दिया,
लेकिन कुछ असामान्य नहीं मिला।
प्रिय मिस मरी,
मुझे अफ़सोस है,
पर चिकित्सा विज्ञान आपके नतीजों से पूरी तरह सहमति नहीं रखता।
जोज़फ़ आइडल्सबर्ग, एम.डी.
"एक इंसान के संघर्ष को बेमानी बनाने का क्या मतलब है?
"एक इंसान की इतनी सारी उपलब्धियों का दावा करने
"और इस दुनिया में एक इंसान के इतने सारे पहलुओं पर किताबें लिखने का क्या मतलब है,
"अगर उसके एक पहलू को हटा दिया जाए जिसे हम नहीं समझते
"या जो हमें असहज बनाता है?"
मुझे उनकी जीवनी में मरी के लैंगिक संघर्ष को शामिल करने में हिचक हुई।
दूसरे विद्वान बोले, "वह उनकी निजी ज़िंदगी थी।"
पर आख़िर में मुझे यह लगा कि आप असल में समझ नहीं सकते
कि मरी अपने समय से इतनी आगे क्यों थीं,
जब तक आप यह नहीं समझें कि उनके त्रिशंकु होने के एहसास ने
उन्हें सीमाओं में बँधने का घोर विरोधी बनाया।
और उससे वह 20वीं सदी का एक सबसे ज़्यादा अहम विचार
पेश कर पाईं,
कि नस्ल और लिंग की श्रेणियाँ मूल रूप से मनमानी हैं
और वे भेदभाव का कानूनी आधार नहीं हैं।
प्रिय राष्ट्रपति रूज़वेल्ट,
मैं एक अश्वेत हूँ, आपकी आबादी का सबसे दलित तबका।
क्या आप एक पल के लिए उस गुस्से की कल्पना कर सकते हैं
जो आपमें उमड़ेगा जब आपको एहसास होगा कि एक इंसान के रूप में आपको
आपके साथी इंसानों से अलग दर्जे में रखा जा रहा है?
पॉली मरी
जब पॉली ने वाइट हाउस को ये गुस्से भरे ख़त लिखे,
एलेनोर यह समझना चाहती थीं कि इस युवा महिला को किस बात का आक्रोश है।
दिसंबर 19, 1938
मैं मिसेज़ रूज़वेल्ट को ख़त लिखती रही हूँ,
उत्तरी कैरोलाइना विश्वविद्यालय के हादसे के बाद से उनसे सवाल पूछती रही हूँ।
यह बात कि वह देश की प्रथम महिला हैं
इससे मैं इतना नहीं डरी कि अपनी बात को कठोरता से न रख सकूँ।
इसी बात से हमारी दोस्ती इतनी महान बनती है।
पॉली अपने दोस्तों और रिश्तेदारों को एलेनोर के न्यूयॉर्क के फ़्लैट पर
लंच के लिए ले गईं।
एलेनोर उनकी सरोगेट माँ बन गईं।
पॉली और एलेनोर की सामाजिक पृष्ठभूमि और रुतबे में
बहुत बड़ा अंतर था।
पर उनमें बहुत सी समानता थी।
बचपन में उनके माता-पिता चल बसे थे,
उन्हें बूढ़े रिश्तेदारों ने पाला था।
दोनों को पढ़ने की बहुत ज़्यादा ललक थी। दोनों को लिखना पसंद था।
उन्हें कुत्तों से बेहद ख़ुशी मिलती थी।
यह कोई रूमानी रिश्ता नहीं था।
यह राजनीति से हटकर मुद्दों पर
चर्चा करने को लेकर एक सच्ची दोस्ती बन गई थी।
मुझे लगता है कि हममें आत्मीय रिश्ता था, अगर अब यह कह पाऊँ।
पर मुझे उन्हें समझने में कोई परेशानी नहीं थी।
मेरी एक बेहतरीन युवा दोस्त एक आकर्षक महिला वकील है -
पॉली मरी - जो कई बार बहुत तेज़तर्रार रही है
पर जो मुझे बेहद पसंद है।
-एलेनोर रूज़वेल्ट, निबंध, एबोनी मैगज़ीन
वह बेहद संवेदनशील हो सकती थीं।
पर वह शायद नस्लवाद के उस असहनीय बोझ को महसूस नहीं कर सकती थीं
जो हमें बेहद तकलीफ़ देता था।
मेरे कुछ सबसे अच्छे दोस्त अश्वेत हैं - एलेनोर रूज़वेल्ट द्वारा
1943 डेट्रॉइट
डेट्रॉइट दंगे शुरू होने पर बहुत कम अश्वेतों को हैरानी हुई
क्योंकि उसे पैदा करने वाले नस्लीय तनाव
युद्ध के समय से ही धीरे-धीरे बन रहे थे।
डेट्रॉइट नस्लीय दंगे में श्वेतों का अश्वेतों पर हमला
डेट्रॉइट पुलिस भीड़ के साथ; सोलह की हत्या हुई
"अँधे" न्याय को सिर्फ़ अश्वेत दिखते हैं
हैरानी की बात थी कि राष्ट्रपति रूज़वेल्ट चुप रहे।
उन्होंने एक महीने बाद बयान दिया।
"हिंसा की हाल की वारदातें
"हमारी राष्ट्रीय एकता को ख़तरा और हमारे दुश्मनों के लिए अच्छा है।
"मुझे यकीन है कि हर सच्चे अमरीकी को इसका अफ़सोस है," यही शब्द थे।
वह इतना ज़्यादा कम लगा कि मैंने तुरंत बैठकर गुस्से से भरी
एक कविता लिख डाली।
"क्या मिला, अश्वेत लड़के,
"जब उन्होंने तुम्हें गटर में गिराया, तुम्हारे दांत तोड़ डाले
"और डंडों से तुम्हारे सिर फोड़ डाले
"और तुम्हारे पेट में लातें मारीं?
"क्या मिला जब तुमने सर्वोच्च इंसान से गुहार लगाई?
"सर्वोच्च इंसान ने क्या कहा, अश्वेत लड़के?
"मिस्टर रूज़वेल्ट को अफ़सोस है।"
जीने लायक पैसा कमाने के लिए सालों संघर्ष करने के बाद,
लॉयड के. गैरीसन ने, जिनसे मैं हॉवर्ड में मिली थी,
मुझे यह चौंकाने वाली ख़बर दी कि उनकी फ़र्म,
पॉल, वाइस, रिफ़किंड, व्हार्टन एंड गैरीसन को अपने पैरवी विभाग में
एक अतिरिक्त मदद चाहिए।
यह वह नौकरी थी जिसने मरी को इतनी आय दी
जो उन्होंने आजीवन नहीं कमाई थी।
इस कमाल की ख़ुशकिस्मती ने मुझे बेचैन कर दिया।
अब मैं एक अधेड़ औरत थी
जो एक बेहद प्रतिस्पर्धी पेशे में दोबारा कदम रख रही थी,
फ़र्म की तीन महिलाओं में से एक और 65 वकीलों में से इकलौती अश्वेत।
उन सालों में मुझे सबसे ज़्यादा समस्या
पेशेवर महिला के अकेलेपन से निपटने में हुई।
ख़ुशकिस्मती से, आइरीन बार्लो, जो ऑफ़िस मैनेजर पर्सोनेल डायरेक्टर थे,
पुरुषों में उनकी भी मेरी जैसी स्थिति थी।
रीनी का रवैया बहुत ही आत्मविश्वास से भरा था।
उसके मज़बूत, आकर्षक चेहरे और नीली-हरी आँखों से
उदारता और दयालुता झलकती थी।
नए कर्मचारी से शिष्टाचार से पेश आने के लिए रीनी ने मुझे लंच पर बुलाया।
हमने आम और औपचारिक बातें कीं।
पर हमने यह जाना कि हम दोनों एपिस्कोपेलियन चर्च की अनुयायी थीं
और इससे हमारा आध्यात्मिक रिश्ता शुरु हुआ,
हम लंच में पार्क एवेन्यू पर सेंट बार्थोलोमेव चर्च में
बुधवार की प्रार्थना सभा में जाती थीं।
रीनी ने पॉली को अपनी शरण में ले लिया...
मैरी नॉरिस दोस्त
...और उससे कहती थी, "नहीं, वह मत पहनो। ऐसा मत करो।"
वे बेहद करीबी दोस्त बन गईं।
हालाँकि रीनी और मेरे व्यक्तित्व बहुत ही अलग थे,
हमारी दोस्ती का आपसी मेल ख़ुशियों के पल पैदा करता था।
हम एक-दूसरे का सहारा लेने लगीं।
1959 पोपलरविल, एमएस
चार मई की दोपहर को,
मैक चार्ल्स पार्कर की लाश पोपलरविल के करीब
पर्ल नदी में तैरती पाई गई।
पार्कर को उसकी जेल की कोठरी से नकाबपोश आदमियों का एक दल घसीटकर ले गया था।
एक श्वेत महिला के बलात्कार के आरोप पर उस पर मुकदमा चलना था।
हत्यारी भीड़ ने मिसीसिपी अश्वेत को उठाया
बलात्कार का संदिग्ध, जेल की कोठरी से उठाया मौत की संभावना - मामला एफ़बीआई को
सन् 1959 में भी एक आदमी की भीड़ द्वारा हत्या
अमरीकी व्यवस्था की बर्बरता का प्रतीक लगती थी।
यह लिटल रॉक की सब हिंसा और सेंट्रल हाई स्कूल के
एकीकरण के बाद हुआ था।
दक्षिण में बस हिंसा ही हिंसा के माहौल के सिवा कुछ नहीं था
और मैक पार्कर का हादसा ऐसा लगता था... उसने हालात चरम पर ला दिए।
यह भीड़ द्वारा मैक सी. पार्कर की हत्या पर लिखा गया था।
मैं एक एपिस्कोपेलियन हूँ और मैं जानबूझकर यह प्रार्थना इस्तेमाल कर रही हूँ।
आपसे प्रार्थना है, हे प्रभु, हमारा अंधियारा दूर करो।
हमें सिखाओ कि हम दूर चीत्कार करते शिकारी कुत्तों से न डरें।
दरवाज़ों पर कदमों की आहटों से।
खिड़कियों पर बंदूकों के कुंदों के वारों से।
इस रात की सब आपदाओं और ख़तरों से हमें बचाओ।
हर कोई किसी बिंदु पर टूट जाता है।
मेरे लिए टूटने का बिंदु मैक पार्कर से आया।
बर्दाश्त की हद टूट गई।
और मुझे लगा कि मुझे अमरीका से दूर जाना होगा।
पॉली ने पॉल वाइस में अपना बहुत प्रतिष्ठित पद छोड़ दिया
और घाना, अफ़्रीका में नए स्थापित लॉ स्कूल में लॉ प्रोफ़ेसर का आवेदन दिया
और वह पद स्वीकार कर लिया।
उपनिवेशवाद ख़त्म करो
अकरा, घाना
एक पश्चिमी अफ़्रीकी देश में कानून पढ़ाना
जो सिर्फ़ दो साल पहले आज़ाद हुआ था
उससे अपने पूर्वजों के अफ़्रीकी तत्व के बारे में
मेरी तीव्र उत्सुकता शांत हो सकेगी।
मैं 18 महीने अफ़्रीका में रही।
उसे उसी तरह पढ़ा जैसे मैंने स्नातक में कानून पढ़ा था।
पॉली आज़ादी के पलों के बीच में मौजूद थीं।
और यह रोमांचक होने के साथ-साथ समस्या भी थी।
जल्दी ही मुझे साफ़ हो गया
कि घाना के राष्ट्रपति में तानाशाही प्रवृत्ति थी,
जो बोलने की आज़ादी को दबाती थी।
चाहे मैं उत्तरी कैरोलाइना में रहूँ
या चाहे मैं अकरा, घाना में रहूँ, मैं मानव अधिकारों के लिए प्रतिबद्ध थी।
सरकार को चिंता थी कि पॉली छात्रों को अमरीकी संविधान,
आज़ादी, प्रजातंत्र के बारे में
क्या पढ़ा रही थीं।
एक दिन पहुँचकर मैंने देखा
कि आपराधिक तहकीकात विभाग के छह वर्दी वाले सदस्य
मेरी क्लास में बैठे हैं।
मुझे लगा कि मैं इस देश में और नहीं रुक पाऊँगी।
अफ़्रीका में बिताए मेरे समय से मुझे इसका यकीन हो गया
कि मैं नई दुनिया की पैदावार हूँ।
मैं किसी भी दूसरे के जैसे पूरी तरह अमरीकी महसूस करती हूँ।
अश्वेत अमरीकियों की जड़ें शुरुआत तक जाती हैं।
हमारा खून, हमारा पसीना, हमारे आँसू
और हमारी यादें इस देश की नींव में मौजूद हैं।
मुझे यकीन था कि हमारा भाग्य अमरीका के साथ है।
और मैं येल की फ़ेलोशिप के साथ अपनी डॉक्टरेट करने वापस लौटी।
हमें पॉली मरी में बहुत उत्सुकता थी।
एलेनोर होम्स नॉर्टन
वह एक बूढ़ी औरत थीं, जो शायद हमारी माँ की उम्र की थीं।
हमें तुरंत समान अधिकार दो!
ज़्यादातर अश्वेत छात्र नागरिक अधिकार आंदोलन में शामिल थे।
मुझे नहीं लगता कि जब वह येल लॉ स्कूल आई तो मुझे पता था
कि पॉली डीसी में विरोध प्रदर्शनों और धरनों में शामिल रही हैं।
जहाँ तक हमारा ताल्लुक था,
हमने 1960 के दशक में धरनों के साथ विरोध प्रदर्शन शुरू किए।
हमें उन बहुत बहादुर अमरीकी अफ़्रीकियों के बारे में पता नहीं था
जिनका काम अक्सर इतिहास में खो जाता है।
पॉली मरी अपने समय से इतनी आगे थीं
कि वह हर रोज़ नए मुद्दे खोज निकालती थीं।
यह राष्ट्रीय महत्व का बड़ा मुद्दा है।
जब मरी येल में थीं,
जॉन एफ़. कैनेडी ने महिलाओं की स्थिति पर एक कमीशन गठित किया।
पूरे कमीशन की अध्यक्ष एलेनोर रूज़वेल्ट थीं।
मैं चाहती हूँ कि महिलाओं का उनकी पूरी काबिलियत से इस्तेमाल हो।
एलेनोर ने सुनिश्चित किया कि पॉली को उस अध्ययन समूह में शामिल किया जाए
जो महिलाओं के नागरिक और राजनैतिक अधिकारों को देख रहा था।
उसे दिखाओ मर्द की दुनिया है
मतलब एक औरत इसे खोल सकती है?
अगर बाकी सब चीज़ों को हटा दें,
दमन करने का मतलब एक इंसान की इंसानियत का सम्मान नहीं करना होता है।
सभी महिलाएँ समझती हैं
कि किसी के लिंग के कारण निजी सम्मान और महत्व का कमतर एहसास होने के
क्या मायने होते हैं।
नेशनल ऑर्गेनाइज़ेशन फ़ॉर वीमेन की उत्पत्ति में आपकी क्या भूमिका थी?
मैं संस्थापकों में से एक थी।
पॉली की मुलाकात बैटी फ़्रीडेन से हुई।
बैटी और पॉली और लगभग 30 महिलाओं ने तय किया
कि एक नया संगठन बनाना अहम है।
एक लंच आयोजन में, बैटी ने एक पेपर नैपकिन निकाला
और लिखना शुरू किया कि हम अभी महिलाओं को...
सोनिया प्रेसमैन फ़ोएंतेस
...अमरीकी जीवन की मुख्यधारा में लाने के लिए "नाउ" का गठन कर रही हैं।
अट्ठाईस महिलाओं ने दस्तख़त किए।
और इस तरह नेशनल ऑर्गेनाइज़ेशन फ़ॉर वीमेन या नाउ का
जन्म हुआ।
पॉली एक नई रणनीति लाने की कोशिश कर रही थीं
जिससे महिला अधिकारों की कोशिशें आगे बढ़ सकें।
और वह सफल रहीं।
हम नागरिक
अनुच्छेद 14।
कोई राज्य न तो ऐसा कोई कानून बनाएगा या न ही लागू करेगा...
जो किसी इंसान को कानून द्वारा समान सुरक्षा से वंचित करे।
चौदहवें संशोधन से नस्ल के आधार पर
भेदभाव से लड़ने की राह खुल गई।
तो पॉली मरी तर्क पेश कर रही थीं
कि चौदहवाँ संशोधन महिला अधिकारों की रक्षा के लिए भी
इस्तेमाल किया जा सकता है।
वह एक नई सोच थी।
हम में से उनके लिए जो नागरिक अधिकार आंदोलन के दौर से थे,
वह थोड़ा अजीब-सा लगा, और प्लीज़ उसके पीछे के हालात को समझिए।
सबसे पहले,
अफ़्रीकी अमरीकी लोगों के दिमाग में
अश्वेत लोगों के ख़िलाफ़ भेदभाव सबसे अहम था।
मुझे ख़ुद से पूछना होगा, "एलेनोर, तब तुम नारीवादी क्यों नहीं थी?"
पर उस समय पॉली मरी को छोड़ कोई भी नारीवादी नहीं था।
महिला अधिकार मानव अधिकारों का हिस्सा हैं;
लैंगिक भेदभाव पर न्यायिक हमलों को दोबारा शुरू करने का उचित माहौल लगता है।
जेन क्रो एंड द लॉ पॉली मरी और मैरी ईस्टवुड द्वारा
रूथ बेडर गिंसबर्ग के लैंगिक समानता के उच्चतम न्यायालय के पहले मामले से
छह साल पहले
सन् 1960 के दशक के मध्य में, पॉली एसीएलयू के बोर्ड में थीं।
अमरीकी नागरिक स्वतंत्रता संघ ने आज सेंट लुइस के
एक उपनगर को एक एकीकृत कम आय
फ़्लैट आवास परियोजना स्वीकारने पर राज़ी करने के लिए मुकदमा दायर किया।
अलगाव नैतिक रूप से गलत है
एसीएलयू पहले से ही नागरिक अधिकार मामलों पर काम कर रहा था।
स्कूल अलगाव का विरोध करते हैं
लेकिन महिलाओं के मुद्दे पर, वे उस दौर में हमारे समाज के
दूसरे किसी संस्थान जैसे ही थे।
बोर्ड में महिलाओं का अच्छा प्रतिनिधित्व नहीं था।
पॉली उन पर कदम बढ़ाने के लिए लगातार ज़ोर डाल रही थीं।
उन्होंने यह तर्क देते हुए एक ख़त लिखा
कि रूथ बेडर गिंसबर्ग को बोर्ड का सदस्य होना चाहिए।
रूथ बेडर गिंसबर्ग
पॉली बहुत हिम्मती महिला थीं।
पॉली की सोच तय थी,
कभी-कभी उसकी सोच से दूसरे लोग असहमत होते थे।
पॉली ने एसीएलयू पर लिंग के आधार पर
भिन्नता लाने का ज़ोर डाला।
हमेशा वे लोग जो सबसे ज़्यादा भेदभाव का
सामना कर रहे होते हैं...
चेज़ स्ट्रेंजियो
...जिन्हें पता होता है कि हल कैसे निकाला जाए। पॉली वैसी ही इंसान थीं।
दक्षिण के एसीएलयू के एक मामले में,
अश्वेतों को जूरी से बाहर रखा जाता था।
मरी का तर्क था,
यह तर्क देने के साथ कि अश्वेत पुरुषों को बाहर नहीं रखा जाना चाहिए,
महिलाओं को भी बाहर नहीं रखना चाहिए।
यह समान सुरक्षा के तहत उनके अधिकारों का उल्लंघन है,
चौदहवें संशोधन का उल्लंघन है।
एलाबामा नियमों में यूएस जिला अदालत ने एसीएलयू के पक्ष में फ़ैसला दिया।
"वह कानून जो जूरी में महिलाओं के होने के अधिकार को रोकता है
वह 14वें संशोधन का उल्लंघन है।"
अदालत ने असल में हमारी भाषा इस्तेमाल करके स्पष्ट तौर पर यह कहा।
एक ही जीवन में इतने नुकसान और इतनी असफलताएँ सहने के बाद,
यह मेरी सबसे प्यारी जीत थी।
उसने जो किया वह बेहद अहम बन गया।
इतना अहम कि जब रूथ बेडर गिंसबर्ग को बाद के एक उच्चतम न्यायालय के
मामले, रीड बनाम रीड पर काम करने के लिए
बुलाया गया,
उन्होंने पॉली के काम का इस्तेमाल किया और फिर उसे श्रेय दिया।
जज गिंसबर्ग ने पॉली द्वारा विकसित विश्लेषण को आधार बनाया।
हम कुछ नया ईजाद नहीं कर रहे थे।
हम वही बातें कह रहे थे जो पॉली ने सालों पहले उस दौर में कही थीं,
जब समाज उन्हें सुनने को तैयार नहीं था।
मैं अक्सर कहती हूँ कि मैंने अपनी नाकामियों को सफल होते देखा है।
हमें समानता चाहिए
पहली महिला की महिमा के साथ चलो
महिला मुक्ति
महिलाओं को बीवी नहीं, इंसान मानो
सितारे तुम्हारे आकाशदीप हैं, धरती तुम्हारी विरासत
तुरंत सभी गर्भपात कानून रद्द करो
नेशनल ऑर्गेनाइज़ेशन फ़ॉर वीमेन
अपने अंदर की आग को किसी चीज़ से बुझने मत दो।
-पॉली मरी
मुझे लगता है कि हम बहुत क्रांतिकारी परिवर्तन के दौर में हैं।
मेरे ऊपर पति, घर, बच्चों की
अतिरिक्त ज़िम्मेदारियाँ नहीं थीं।
मेरे लिए, निजता होना बहुत ही अहम रहा है।
आपको समझना होगा कि पॉली एक तरह से चौकस इंसान थी,
थोड़ी निजी इंसान थी।
उस समय आप पॉली की निजी ज़िंदगी के बारे में कुछ जानती थीं?
मुझे कोई अंदाज़ा नहीं था।
पॉली और रीनी बेहद करीब थीं।
वे कभी साथ नहीं रहीं,
पर रीनी बार्लो पॉली मरी की ज़िंदगी का प्यार थी।
ज़िंदगी में कभी इंसान को कोई इतनी ख़ास
रचनात्मक और प्यारी आत्मा छू जाती है,
कि उस एक घटना से उसकी ज़िंदगी बदल जाती है। -पॉली मरी
प्रिय पॉली -
मैं बेडरूम में ब्राहम की चौथी संगीत रचना सुन रही हूँ।
अभी एनवाईटी पहेली शुरू करूँगी।
काश तुम यहाँ साथ में होती।
प्रिय ब्लैंकेट -
हाँ, मैं कुछ और समय बिताने को आतुर हूँ।
प्रिय चार्ली ब्राउन -
बहुत कुछ और कहना है पर मैं मिलने तक उसे रोककर रखूँगी।
प्रिय लीनस -
मैं शुक्रवार रात को मिलने को बेताब हूँ।
वे एक-दूसरे से होटलों में मिलती थीं,
और फिर बर्बाद किए गए पैसों की चिंता करती थीं।
और एक तरह से वे एक शादीशुदा जोड़े जैसी थीं, जिस तरह वे एक दूसरे का साथ देती थीं।
ख़ुशी हुई कि तुम्हारी माँ को ताज़ा हवा लेने का मौका मिला।
प्यार और चुंबन, पॉली
हौसला बनाए रखो।
तुम में वह काबिलियत है! बेहद प्यार, 007
बेहद प्यार, 007
बेहद प्यार - 007
कई सालों तक रीनी मरी का सहारा थी
और उसे वह सब हासिल करने दिया
जो वह पहले कभी हासिल नहीं कर पाई थीं।
प्रसारण जारी ऑडिशन
यह बॉस्टन का डब्ल्यूजीबीएच एफ़एम पब्लिक रेडियो है।
आज रात हमारी मेहमान हैं डॉ. पॉली मरी,
जो एक वकील और नागरिक अधिकार आंदोलन की नेता हैं।
और अब वह कवयित्री बन गई हैं।
आपने जो कहा मैं उस बात को उलटना चाहूँगी।
मैं वकील से कवयित्री बनने के बजाय, एक कवयित्री हूँ जो वकील बन गई।
अब मुझे लगता है कि आपके डार्क टेस्टामेंट पढ़ने का सही समय होगा।
"मैं ध्रुव तारे का पीछा करता अश्वेत गुलाम था।
"मैं जहाज़ की कोख में दुबका एक आप्रवासी था,
"हमेशा से एक ही सपना था।
"हमेशा आज़ादी का सपना देखा था।"
मार्टिन लूथर किंग हत्या मेम्फ़िस मोटेल में निशानेबाज़ ने मारा
मार्टिन लूथर किंग लोगों के बीच
सुलह की संभावना के समर्थक थे।
डॉ. किंग पिछले कुछ सालों से अश्वेत
और श्वेत समुदाय के बीच के बचाव थे।
मेरा मानना है कि अगर इस देश को कायम रहना है,
तो हमें समरसता के साथ रहना होगा।
हमें अपनी सभी माँगों के लिए ज़ोर देना जारी रखना होगा।
पूरे देश में अश्वेत छात्र अश्वेत अध्ययन कार्यक्रमों की माँग करते हुए
परिसरों पर कब्ज़ा करने लगे थे।
तो ब्रेंडाइस ने पॉली मरी को प्रतीकात्मक प्रोफ़ेसर बनने का
आमंत्रण देकर कहना चाहा, "देखा? हम समावेशी हैं।"
ब्रेंडाइस 1968
मैं परिसर में घूम रहा था
और मैंने इस छोटी-सी भूरी महिला को देखा...
अर्नेस्ट आर. मायर्स पूर्व ब्रेंडाइस छात्र
...और मैंने किसी से पूछा कि वह कौन है।
उन्होंने कहा, "वह प्रोफ़ेसर मरी हैं।"
और मुझे पता था कि मैं इस महिला की क्लास में जाना चाहूँगा।
हम अंत:कालीन वर्ष कार्यक्रम का हिस्सा बनकर ब्रेंडाइस आए थे,
और हम बेहद गरीब भी थे।
हम ऐसे परिवारों से थे जिनके घरों में किताबें नहीं होती थीं।
मैंने स्नातक स्तर पर कानूनी पढ़ाई की एक क्लास बनाई।
अक्सर 14वें और 15वें संशोधन अश्वेतों के दावों पर खरे उतरे हैं।
इस ऐतिहासिक घटना के कुछ अप्रत्याशित नतीजे भी थे।
वह जोशीली इंसान थीं...
और "अश्वेत" शब्द का अक्सर ज़िक्र होता था।
मुझे लगता था, अश्वेत...
और आप थोड़े से अश्वेत लोगों की फुसफुसाहट सुन सकते थे।
वह सामाजिक बदलाव और कानून
और उसके इतिहास की बातें करती थीं।
"हम यकीनन अश्वेत हिस्से की बात करेंगे।"
पॉली बेहतरीन बौद्धिक स्तर लेकर ब्रेंडाइस गईं,
पर कुछ चीज़ों में उनके विचार अडिग थे।
रिटायर्ड जज
उन्हें लगा कि हमें हमेशा अश्वेत कहकर बुलाया जाना चाहिए।
वह बड़े "अ" में लिखा "अश्वेत" हुआ।
दक्षिण में हमेशा छोटे "अ" से शर्मनाक तौर पर छापा जाता था।
मैं तुरंत बड़े अक्षर वाले संस्करण से आकर्षित हो गई,
जो मेरी पहचान को गरिमा देता प्रतीत हुआ।
गैर-श्वेत लोगों का वर्णन करने के लिए वह मेरा पसंदीदा शब्द है
और मैं छोटे अ वाले "अश्वेत" से असहज महसूस करती हूँ।
अश्वेत ख़ूबसूरत है
हुए को छोड़ दो!
हमारे योद्धा को आज़ाद करो
हुए को छोड़ दो!
अश्वेत ख़ूबसूरत है
हुए को छोड़ दो!
और आप नागरिक अधिकार आंदोलन, अश्वेत शक्ति आंदोलन के
दिनों की कल्पना कर सकते हैं
और यहाँ ब्रेंडाइस में पढ़ा रही एक दुबली-पतली सी औरत थी,
जो अश्वेतों की बात करती थी।
मैंने '40 के दशक में छात्रावास और रेस्तराँ सबके लिए खोलने की लड़ाई लड़ी थी।
सन् 60 के दशक में आने वाली नई पीढ़ी
आकर अलग छात्रावास बनाने की माँग कर रही थी।
जैसे कि वे अपने पहले की पीढ़ी से उलटी दिशा में जा रहे थे।
यह स्वीकारना मुश्किल था।
पिछली जनवरी, ब्रेंडाइस यूनिवर्सिटी के अश्वेत छात्रों ने एक इमारत पर कब्ज़ा करके
अश्वेत अध्ययन कार्यक्रम की माँग की थी।
अश्वेत छात्रों ने एक इमारत पर कब्ज़ा कर लिया था
और मेरा दफ़्तर उसी इमारत में था।
ब्रेंडाइस को अश्वेत प्रोफ़ेसर चाहिए
पॉली को लगा कि छात्र हकीकत और इतिहास से
बिल्कुल विपरीत जा रहे है।
उन्हें लगा कि वह विपरीत जा रही है।
वे उससे दरकिनार हो गए।
पॉली ने उस बारे में कभी कुछ कहा?
मुझे लगता है उन्हें तकलीफ़ हुई।
साफ़ ज़ाहिर होता था।
पॉली समझ ही नहीं पाईं।
ख़ुद में वह युवा विरोध होने के बावजूद,
उन्हें युवा लोगों की भावना समझने में मुश्किल हुई, जो,
अगर उन्हें 30 साल पहले गुस्सा आता था और उनकी अब भी वही चुनौतियाँ हैं,
बेशक 30 साल बाद उन्हें और गुस्सा आएगा।
अश्वेत बीयू मैल्कम एक्स के साथ
अश्वेत छात्र, जो ब्लैक पैंथर्स जैसे बनना चाहते थे,
उन्हें लगा वह दब्बू हैं
क्योंकि उन्हें कब्ज़ा करने की बात पसंद नहीं आई।
उन्हें "काला" शब्द पसंद नहीं था।
पर अगर वे इतना ही जानते थे, तो वे मुद्दे से अनजान थे।
उस परिसर में किसी भी अश्वेत बच्चे के लिए
और उस परिसर में किसी भी महिला के लिए,
वह जीता-जागता इतिहास थीं।
हम उनके घर भी गए, और उन्होंने दरवाज़े खोल दिए...
और घर की हर दीवार पर बस किताबें थीं,
ऊपर से लेकर नीचे तक, किताबें ही किताबें थीं।
मेरे लिए वह जन्नत थी।
शायद मैंने सबसे पहली बात यह पूछी थी, "आपने ये सभी पढ़ी हैं?"
उन्होंने कहा, "हाँ, अब तक जो नहीं पढ़ी हैं, अभी उन्हें शेल्फ़ पर नहीं रखा।"
हमें उन पर भरोसा हो गया क्योंकि हम ऐसी शैक्षिक हालात से आए थे
जहाँ अगर आपको कुछ पता न हो तो लोग आपका अपमान करते थे।
आप इंसान के नाते जो थे, वह हमेशा उसका सम्मान करती थीं।
मुझे याद है, मुझे थोड़ा ख़ास महसूस होता था।
उनके होठों के किनारे पर कैमल की सिगरेट लगी होती थी।
-तुम्हें वह याद है? -हाँ।
वह उस सिगरेट को हटाती थीं...
और हमेशा कहती थीं, "तुम्हें कुछ सीखने की ज़रूरत है, अश्वेत लड़के।"
मरी 60 साल की थीं और बेहद चिंतित थीं
कि बुढ़ापे में उनके पास पर्याप्त पैसा नहीं होगा,
तो उन्होंने अवधि तय किए जाने की माँग की।
अवधि समिति को ख़त :
मुझे तय अवधि के अनुसार सभी अधिकार, सुविधाएँ और रुतबा चाहिए।
अवधि समिति कार्यवाही का ख़त :
आपत्ति की गई है कि मिस मरी के प्रकाशित लेखन में सुरुचि,
उत्कृष्टता और वैचारिक शक्ति की कमी है।
"उत्कृष्टता की कमी। उच्च स्तर की नहीं है।"
पॉली को इनकार कर दिया गया।
वह बिल्कुल बेतुकी बात थी।
और इस तरह जंग शुरू हो गई।
पॉली मरी की ओर से :
मुझे लगता है कि शायद समिति इस बात से अनजान है
कि "मुद्दों से अलग होने" से परे भी दूसरे मानक हैं
जिनमें शायद वैचारिक शक्ति हो।
पॉली ने कहा, "मेरा योगदान कानून के क्षेत्र में है।
"ऐसे कई विचार जिन्हें आप आज सहज मानते हैं, वे तब क्रांतिकारी थे
"जब मैंने उन्हें सबसे पहले प्रस्तावित किया था।"
भेदभाव की व्यवस्थाओं की चुनौती देने के लिए...
...जो कानूनी ढाँचा रहा है उसमें बहुत सारी अवधारणा पॉली ने की थी।
हम न्याय के लिए कानूनी आंदोलनों को समझ नहीं सकते
जब तक उनमें पॉली की भूमिका नहीं समझें।
मुझे समानता से ज़्यादा
कुछ नहीं चाहिए।
और आख़िर में, यूनिवर्सिटी के अध्यक्ष ने पॉली की अवधि तय कर दी।
मैं एक और अध्याय में किताब ख़त्म करने की कोशिश करूँगी।
और यह मेरा सबसे कठिन अध्याय है
क्योंकि इसमें मेरे सबसे अच्छे दोस्तों में से एक का ज़िक्र है।
रीनी ने घर का ध्यान रखा।
रीनी ने सभी किताबों को सूचीबद्ध किया।
उसने कुत्ते का ध्यान रखा।
उसने पॉली मरी के कार्यक्रमों को संभाला।
मतलब, अगर उन्हें कुछ मिलता नहीं था,
"रीनी, तुम्हें पता है यह कहाँ है?" ऐसे हालात थे।
ज़्यादातर लोग नहीं जानते थे कि पॉली समलैंगिक थीं,
और हमने उस बात पर पर्दा बनाए रखा।
आप कैसे जानते हैं? पॉली ने आपसे यह कहा?
नहीं, मेरा मतलब, मुझे नहीं पता कि इसे कैसे बयान करूँ,
पर अगर आप काफ़ी समय तक किसी के
-आसपास रहें... -काफ़ी समय।
...आपको अंदाज़ा हो जाता है।
मतलब, आप जान जाते हैं।
क्या पॉली ने रीनी की बात की?
उन्होंने कहा कि रीनी... उनकी दोस्त थी।
-वह हमसे इस बारे में ऐसे ही कहती थीं। -हमेशा "दोस्त।"
रीनी बीमार पड़ गई।
उसका स्तन कैंसर दोबारा उभर आया।
उसका इलाज हुआ, जो असफल रहा
और वह 1973 में चल बसी।
ज़्यादातर लोग जो कैंसर से मौत और मरने के अनुभव से गुज़रते हैं...
मैं कहूँगी, हम जीवित घायल होते हैं।
जो आइरीन बार्लो को चाहते थे :
अगर उनकी मौत की दुखद ख़बर पर
मैं कठोरता से पेश आई तो मुझे माफ़ करना।
आपने एक दोस्त खो दिया।
मैंने एक मौन साथी खो दिया।
मैं अपनी तकलीफ़ में तड़प रही थी,
भगवान से बहस कर रही थी।
रीनी की मौत ने मेरी ज़िंदगी बदल दी।
मेरी ज़िंदगी में जितने दिन बचे थे उनमें मुझे धरती पर अपना मकसद
पूरा करने की जल्दी महसूस हुई।
अपनी ज़िंदगी पर दोबारा नज़र डालने पर मुझे लगा,
कि मैं मानव अधिकारों की जिन सभी समस्याओं में
शामिल रही थी, वे नैतिक और आध्यात्मिक समस्याएँ थीं।
और मैंने देखा कि मैंने कानून के जिस पेशे को अपनी ज़िंदगी समर्पित कर दी,
वह हमें जवाब नहीं दे सका।
और मैंने ख़ुद से पूछा, "बाकी बचे समय में तुम क्या करना चाहती हो?"
मुझे पादरी पद या चर्च की सेवा की दिशा में
प्रेरित किया जा रहा था।
अचानक उन्होंने मुझे बताया कि वह एपिस्कोपल पादरी बनेंगी।
मैं दंग रह गई।
पॉली बेहद धार्मिक थी।
मुझे कहना होगा कि मैं उसका वह पहलू समझ नहीं पाई, पर वह वही थी।
कोई समझ नहीं पाया कि वह क्या कर रही थीं।
तुम अपनी नौकरी छोड़कर चार सालों के लिए कहाँ जाओगी?
धार्मिक स्कूल? पागल हो गई हो?
आज चैपल ऑफ़ द क्रॉस में,
उसी वेदी पर जहाँ उनकी नानी को एक गुलाम के रूप में बप्तिस्मा दिया गया था,
पहली बार पवित्र अंतिम भोज पादरी डॉ. पॉल मरी की
अगुआई में मनाया जाएगा।
जब तक पॉली ने आध्यात्मिक स्कूल पास किया,
पॉली और बहुत-सी दूसरी महिलाओं की कोशिशों के आधार पर,
एपिस्कोपल चर्च ने महिलाओं को पादरी बनने का अधिकार देने का फ़ैसला किया।
पॉली मरी एपिस्कोपल चर्च में पादरी बनाई जाने वाली
सबसे पहली अश्वेत महिला हैं।
लूक के अनुसार, हमारे प्रभु यीशु मसीह का पवित्र सुसमाचार।
यीशु की महिमा हो।
प्रभु की शांति आपके साथ हो।
और आपके साथ भी।
-आप आ गए। -पॉली, शुक्रिया।
मैं रोटी देने के दौरान,
यह बताना चाहती थी,
कि हर इंसान के लिए मेरे दिल में प्यार है।
लगता है तलाश कर रहे, एक-दूसरे तक पहुँचने की कोशिश कर रहे लोगों के बीच
सुलह होने लगी है।
वह एक व्यक्ति के रूप में मेरा काम नहीं था।
वह उस दौर का ऐतिहासिक पल था
जब मैं अतीत का, पीड़ा सहने का,
संघर्ष का एक प्रतीक बनी,
और प्रतीक के रूप में अपना हाथ बढ़ाया
और मेरा समर्थन कर रहे सब लोगों ने इसमें साथ दिया।
मेरे बचपन के दौर में वह सुनती नहीं थीं।
वह बोला करती थीं।
और धार्मिक स्कूल के बाद, वह सुनने लगी थीं।
लड़ने और संघर्ष करने और दुनिया को
बदलने में वह जितनी जोशीली थीं,
चर्च के ज़रिए लोगों का
मार्गदर्शन करने के समय वह उतनी ही दयावान भी थीं।
मैं अब भी मानती हूँ कि
शिक्षकों, वकीलों और पादरियों के
साधन एक ही होते हैं,
शब्द, संवाद, लेखन।
उन्होंने लघु कथाएँ लिखी हैं।
उन्होंने एक पारिवारिक इतिहास, प्राउड शूज़ लिखा है।
वह और जेम्स बॉल्डविन मशहूर मैकडॉवल कॉलोनी के निवासी बनने वाले
पहले अफ़्रीकी-अमरीकी लेखक थे।
सन् 1980 के दशक की शुरुआत तक,
उन्होंने ख़ुद के शब्दों में "उस डरावनी आत्मकथा को" ख़त्म ही किया था।
और इस बात के संकेत भी थे कि उन्हें अग्न्याशय का कैंसर था।
आपको सबसे ज़्यादा डर किसका है? बस एक आम सवाल है।
मुझे सबसे ज़्यादा डर किसका है?
शायद मैं मर जाऊँ और वह काम पूरा न कर सकूँ...
जो मैं पूरा करना चाहती हूँ।
उनके लिए यह अहम था कि वह अपने अंदाज़ में अपनी कहानी सुनाएँ।
मुझे पता था कि वह एक और किताब, एक संस्मरण पर काम कर रही थीं,
और मैं जानती थी कि उनके पास समय बहुत ही कम था।
वह चाहती थीं, "इस किताब को पूरा करें।"
मेरी कोशिश अश्वेत जीवन की एक तस्वीर पेश करने की थी
जो इस तथ्य को सामने लाए कि हम दूसरे अमरीकियों की तरह ही जिए हैं,
और सभी मुश्किलों और बाधाओं के बावजूद,
इनमें ख़ुशी और मज़ाक के कुछ पल शामिल हैं।
मैं यह पांडुलिपि ख़त्म करने की कगार पर हूँ।
पन्ना 504।
अगर गहरी निराशा के पल थे,
तो यह सतत ज्ञान भी था कि मानव गरिमा की तलाश में,
इंसान समय और इतिहास की लगातार गर्दिश का एक हिस्सा है,
जो ब्रह्मांड की एक ऊँची नैतिक शक्ति से जुड़ा है।
पॉली मरी की मृत्यु 1985 में 74 वर्ष की आयु में हुई।
पॉली की आत्मकथा, सॉन्ग इन अ वेयरी थ्रोट,
उसके जल्द बाद प्रकाशित हुई।
पॉली एक विरासत छोड़ गईं।
तो हम उसका फ़ायदा क्यों नहीं उठाते?
हम असल में उस दुनिया की संरचना में रहते हैं जिसे पॉली मरी ने बनाया था।
सन् 2016 में, पॉली के बचपन के घर को
एक राष्ट्रीय ऐतिहासिक स्थान का दर्जा दिया गया।
आज कुछ विद्वान हैं जिनका तर्क है कि पॉली मरी के बारे में पढ़ाए बिना
अमरीकी इतिहास नहीं पढ़ा सकते।
सन् 2020 में, पॉली के काम को आगे बढ़ाते हुए,
एसीएलयू ने उच्चतम न्यायालय का मामला जीता
जिसने लेस्बियन, गे और ट्रांसजेंडर लोगों के ख़िलाफ़ भेदभाव पर प्रतिबंध लगाया।
जब हम उच्चतम न्यायालय में अपने मामले की पैरवी कर रहे थे
ताकि लैंगिक भेदभाव रोकने वाले संघीय कानूनों के तहत
एलजीबीटीक्यू लोगों की सुरक्षा हो सके,
पॉली के बिना उस काम की परिकल्पना करना नामुमकिन था।
पॉली को शायद एहसास नहीं हुआ
कि वे बहुत से क्वियर, ट्रांसजेंडर
और लैंगिक-गैरअनुरूपक लोगों के लिए राहत का एक आकाशदीप होंगी।
कई पीढ़ियों के बाद उन्होंने वह रुतबा हासिल किया है।
सन् 2017 में,
येल यूनिवर्सिटी ने पॉली के सम्मान में एक आवासीय कॉलेज को उनका नाम दिया।
पॉली मरी कॉलेज
वह पहला येल कॉलेज था जिसे किसी अश्वेत इंसान का नाम दिया गया था।
और पहला कॉलेज था जिसे एलजीबीटीक्यू माने गए इंसान का नाम दिया गया था।
आज हम पॉली मरी कॉलेज में बैठे हैं।
उस समय, पॉली ने ऐसी किसी चीज़ की कल्पना भी नहीं की होगी।
अगर पॉली असल में पूरी तरह से ख़ुद को पूरा स्वरूप दे पातीं,
तो मुझे लगता है कि उससे उन योगदानों में सुधार हुआ होता जो पॉली ने
कानून, धर्म, लेखन, या कविता के क्षेत्र को दिए थे।
तब कैसा जादू हुआ होता?
अगर आप अतीत का अध्ययन करें, तो आपको वह सोच त्यागनी होगी
कि जो लोग सम्मानित और मशहूर बने
वे वही लोग हैं जो मशहूर बनने और सम्मानित किए जाने के हकदार थे।
प्रोफ़ेसर टीना लू
पॉली ऐसी इंसान हैं जिनका समय नहीं आया था।
शायद वह अभी भी नहीं आया है।
हमें ऐसी दुनिया के लिए मेहनत करनी होगी जहाँ वह संभव हो।
"मुझे उम्मीद भरा एक गीत दो, और ऐसी दुनिया जहाँ उसे गा सकूँ।
"मुझे दयालुता भरा एक गीत दो, और एक देश जहाँ वह साकार हो।
"मुझे उम्मीद और प्यार भरा एक गीत दो, और उससे सुनने लायक एक भूरी लड़की का दिल।
"पॉली मरी।"
संवाद अनुवादक संजय मल्होत्रा
रचनात्मक पर्यवेक्षक जनक कविरत्न